Sodba Splošnega sodišča (deveti senat) z dne 12. marca 2020 –

QB/ECB

(Zadeva T‑215/18)

„Javni uslužbenci – Osebje ECB – Ocenjevalno obdobje – Ocenjevalno poročilo 2016 – Avtor ocenjevalnega poročila – Očitna napaka pri presoji – Odsotnost z dela zaradi bolezni – Premestitev – Osebni prejemki – Odločba o zavrnitvi upravičenosti do povišanja plače – Pristojnost avtorja akta, ki posega v položaj – Odgovornost“

1. Pritožbe uradnikov – Uslužbenci Evropske centralne banke – Tožba zoper odločbo o zavrnitvi pritožbe – Dopustnost – Obveznost odločanja o predlogih zoper odločbo o zavrnitvi pritožbe – Predlogi brez samostojne vsebine ali povsem potrditvena odločba – Neobstoj (Kadrovski predpisi za uradnike, člena 90 in 91; Protokol o Statutu Evropskega sistema centralnih bank in Evropske centralne banke, člen 36.2; Pogoji za zaposlitev v Evropski centralni banki, člen 42) (Glej točki 40 in 41.)

2. Uradniki – Uslužbenci Evropske centralne banke – Ocenjevanje – Ocenjevalno poročilo – Smernice za ocenjevalce in uslužbence glede postopkov ocenjevanja osebja – Pravni učinki (Pogoji za zaposlitev osebja Evropske centralne banke, Priloga I, člen 5) (Glej točko 46.)

3. Uradniki – Uslužbenci Evropske centralne banke – Ocenjevanje – Ocenjevalno poročilo – Priprava – Nujnost vključenosti nadrejenih ocenjevane osebe – Trditev, da je ocenjevalno poročilo napisala tretja oseba – Dokazno breme (Pogoji za zaposlitev osebja Evropske centralne banke, Priloga I, člen 5) (Glej točke od 47 do 50, 59 in 61.)

4. Uradniki – Uslužbenci Evropske centralne banke – Ocenjevanje – Ocenjevalno poročilo – Ocenjevalno obdobje – Dolgotrajna odsotnost ocenjevane osebe – Dejansko obdobje dela najmanj treh mesecev – Zadostna podlaga za ocenjevanje – Možnost upoštevanja retroaktivnega dela ocenjevanja – Kršitev dolžnosti skrbnega ravnanja – Neobstoj (Pogoji za zaposlitev osebja Evropske centralne banke, Priloga I, člen 5) (Glej točke 81, 82 in od 85 do 87.)

5. Uradniki – Uslužbenci Evropske centralne banke – Ocenjevanje – Ocenjevalno poročilo – Priprava – Uradnik, ki je bil med ocenjevalnim obdobjem razporejen na drugo delovno mesto – Ohranitev prenosljivih ukrepov za izboljšanje in razvoj, ki izhajajo iz prejšnjega delovnega mesta, v ocenjevalnem poročilu – Dopustnost (Pogoji za zaposlitev osebja Evropske centralne banke, Priloga I, člen 5) (Glej točke 93, 94 in 97.)

6. Uradniki – Uslužbenci Evropske centralne banke – Ocenjevanje – Ocenjevalno poročilo – Diskrecijska pravica ocenjevalcev – Sodni nadzor – Meje – Očitna napaka pri presoji – Pojem (Protokol o Statutu Evropskega sistema centralnih bank in Evropske centralne banke, člen 36.2; Pogoji za zaposlitev v Evropski centralni banki, člen 42) (Glej točke od 100 do 103, 110, 111, 125, 128 in 134.)

7. Institucije Evropske unije – Izvajanje pristojnosti – Delegacije – Pogoji – Evropska centralna banka – Letna revizija plač in dodatkov – Odločba, ki je ni izdal pristojni organ ali pooblaščeni organ – Nepristojnost avtorja izpodbijane odločbe – Razglasitev ničnosti odločbe – Učinki (člen 266 PDEU; Pogoji za zaposlitev osebja Evropske centralne banke, Priloga I, člena 5 in 6) (Glej točke 141, 142, 152 in 155.)

8. Uradniki – Nepogodbena odgovornost institucij – Pogoji – Nezakonitost – Škoda – Vzročna zveza – Kumulativni pogoji (člen 340, drugi odstavek, PDEU) (Glej točko 158.)

9. Pritožbe uradnikov – Odškodninski zahtevek, povezan s predlogom za razglasitev ničnosti – Zavrnitev predloga za razglasitev ničnosti, ki povzroči zavrnitev odškodninskega zahtevka (Kadrovski predpisi za uradnike, člen 91) (Glej točko 159.)

Predmet

Predlog na podlagi člena 270 PDEU in člena 50a Statuta Sodišča Evropske unije, s katerim se predlaga razglasitev ničnosti ocenjevalnega poročila tožeče stranke za obdobje 2016, odločbe ECB z dne 23. maja 2017, s katero ji je bilo zavrnjeno povišanje plače, ter v delu v katerem je to potrebno, odločbe ECB z dne 18. septembra 2017 in odločbe zaradi molka ECB, s katero sta bila zavrnjena upravni zahtevek in pritožba tožeče stranke, na eni strani, ter povračilo škode, ki naj bi jo utrpela tožeča stranka, na drugi strani.

Izrek

1. Odločba Evropske centralne banke (ECB) z dne 23. maja 2017, s katero je bila osebi QB zavrnjena upravičenost do povišanja plače, se razglasi za nično.

2. V preostalem se tožba zavrne

3. Oseba QB nosi dve tretjini svojih stroškov.